Efter [[Christiansborgs brand 1794]] skrev digteren [[Peter Andreas Heiberg]] en artikel som han indrykkede i vennen [[Knud Lyne Rahbek]]s tidsskrift ''Den Danske Tilskuer'' under pseudonymet ''Simon Sanddrue'' [[17. marts]] [[1794]]. Han fortæller at han var øjenvidne til branden, og de fleste omkringstående gjorde sit bedste for at redde slottets indbo, men to personer, som på afstand betragtede begivenheden, skilte sig ud. Det var "to fremmede", og den ene, en høj herre med kappe og monokel, havde med djævelsk triumf i stemmen udbrudt: "Havde den tåbelige danske regering anvendt bare halvdelen af den sum, der her går tabt i nat, til at sende en flåde mod franskmændene, kunne denne have ført krigen i tre år, gavnet sin egen og Europas sag og alligevel set sine tab dækket."<ref>Povl Ingerslev-Jensen, 1974, s. 154.</ref> Heiberg skrev videre at for denne frækhed havde han i sinde at indlemme denne herre i sit annoncerede ''Billedgalleri over adelige og uadelige Skurke og Skurkinder''.
Personbillede_savnes